Έχει αποδειχθεί, με πάρα πολλές μελέτες τα τελευταία χρόνια, η ογκολογική επάρκεια της λαπαροσκοπικής κολεκτομής. Για το λόγο αυτό πλέον θεωρείται μία από τις θεραπευτικές επιλογές για τον καρκίνο του παχέος εντέρου που προσφέρει όλα τα οφέλη της ελάχιστα επεμβατικής χειρουργικής. Απαραίτητη προϋπόθεση είναι η εμπειρία του χειρουργού στη προηγμένη λαπαροσκοπική χειρουργική.